Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj 33/01,60/01,129/05,109/07,125/08,36/09, 150/11, 144/12 i 19/13) te članka 48. Statuta Općine Povljana („Službeni glasnik Zadarske županije“ br. 14/17) općinski načelnik Općine Povljana donosi

**ODLUKU**

**o osnivanju Kolegija općinskog načelnika**

**Članak 1.**

Ovom Odlukom osniva se Kolegij općinskog načelnika (u daljnjem tekstu: Kolegij) kao neformalno savjetodavno tijelo.

**Članak 2.**

Kolegij čine: općinski načelnik, zamjenik načelnika, predsjednik Općinskog vijeća, zamjenik predsjednika Općinskog vijeća, pročelnik Jedinstvenog upravnog odjela, komunalni redar i Ivan Škoda – vijećnik.

Po potrebi, na Kolegij mogu biti pozvani i drugi službenici Jedinstvenog upravnog odjela Općine Povljana radi obrazlaganja pojedinih inicijativa te nacrta i prijedloga akata koje donosi Općinsko vijeće ili općinski načelnik, kao i direktor trgovačkog društva u vlasništvu Općine Povljana, te ravnatelj dječjeg vrtića, ako je tematika vezana za rad trgovačkog društva odnosno ustanove na koje Općina Povljana ima utjecaj sukladno zakonu i drugim propisima donesenim na temelju zakona.

O sjednicama Kolegija vodi se Zapisnik.

Članovi Kolegija ne ostvaruju pravo na naknadu troškova za prisustvovanje sjednicama Kolegija.

**Članak 3.**

Kolegij saziva i njegovim radom rukovodi općinski načelnik, a po njegovom ovlaštenju zamjenik općinskog načelnika.

Općinski načelnik saziv sjednice Kolegija samoinicijativno najmanje jednom mjesečno, a može ih sazvati i na usmeni ili pisani prijedlog zamjenika načelnika i pročelnika Jedinstvenog upravnog odjela.

**Članak 4.**

Kolegij obavlja slijedeće poslove:

- raspravlja i daje mišljenje o nacrtima prijedloga akata koji se upućuju općinskom načleniku na donošenje, odnosno o nacrtima prijedloga akata koje općinski načlenik kao predlagatelj dostavlja Općinskom vijeću,

- raspravlja i daje mišljenje o tekućim pitanjima iz samoupravnog djelokruga,

- zauzimaju se stajališta o rješavanju pojedinih pitanja iz samoupravnog djelokruga Općine Povljana,

- usklađuje djelovanje Jedinstvenog upravnog odjela,

- raspravlja i daje mišljenje o značajnim projektima za razvoj Općine Povljana.

**Članak 5.**

Ova Odluka stupa na snagu danom donošenja i objavit će se u „Službenom glasniku Zadarske županije“.

KLASA:080-02/17-01/

URBROJ:2198/25-30-17-1

Povljana, 14. studenoga 2017.

OPĆINSKI NAČELNIK

Ivica Pogorilić